b'\n_START_ARTICLE_\nBellingerita\n_START_SECTION_\nCaracter\xc3\xadstiques\n_START_PARAGRAPH_\nLa bellingerita \xc3\xa9s un \xc3\xb2xid de f\xc3\xb3rmula qu\xc3\xadmica Cu\xe2\x82\x83(IO\xe2\x82\x83)\xe2\x82\x86\xc2\xb72H\xe2\x82\x82O. Cristal\xc2\xb7litza en el sistema tricl\xc3\xadnic formant complexos cristalls eu\xc3\xa8drics. La seva duresa a l\'escala de Mohs \xc3\xa9s 4. Segons la classificaci\xc3\xb3 de Nickel-Strunz, la bellingerita pertany a "04.KC: Iodats sense anions addicionals, amb H\xe2\x82\x82O" juntament amb la br\xc3\xbcggenita.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un mineral secundari rar que es troba en filons en dip\xc3\xb2sits de coure porf\xc3\xadric. Sol trobar-se associada a altres minerals com la leightonita o el guix. Va ser descoberta l\'any 1940 a la mina Chuquicamata, al districte de Chuquicamata, (Calama, Xile), l\'\xc3\xbanic indret on s\'ha trobat.'